Toyota Celica GT-4

Toyota Celica GT-4 je vysoko výkonná verzia modelu Toyota Celica s prepĺňaným motorom 3S-GTE a stálym pohonom všetkých štyroch kolies. Bol vytvorený, aby súťažil na Majstrovstvách sveta v rely, ktoré určujú že výrobca musí vyrobiť špeciálnu verziu vozidla v dostatočnom množstve. Tieto vozidlá sa označujú ako "špeciálne homologované vozidlá".
Celica GT-4 prišla v troch generáciách, ST165 na základe štvrtej generácie Celica, vyrábanej medzi októbrom 1986 a augustom 1989, zaoblená ST185 vyrábaná od septembra 1989 do septembra 1993 a ST205 vyrábaná od februára 1994 do júna 1999.
Produkčné vozidlá Celica GT-4 boli vyrábané v závode Tahara v prefektúre Aiči v Japonsku a rely vozidlá boli pripravované závodom Toyota Team Europe v Kolíne nad Rýnom v Nemecku.
Toyota Team Europe (TTE) bol tiež prvým predstaviteľom "antilag systému" (ALS) v ich Toyote Celice GT-4 ST205, ktorý bol technologickým prielomom a ktorý bol prijatý aj inými tímami.
ST165 (1986-1989).
GT-4 koncept začal s prototypom kabrioletu na Tokyo Motor Show v roku 1985. Biele auto s burgunským interiérom je prvý automobil s názvom Celica GT-4. Kabriolet sa do výroby nedostal, ale koncept prešiel do modelu liftback, ktorý sa začal vyrábať v októbri roku 1986.
ST164 GT-4 sa odlišuje od sériovej Celicy svojim predným nárazníkom, ktorý má väčšie otvory a "GT-Four" nálepky na dverách. Interiér GT-4 je pôvodný až na prepínač uzávierky diferenciálu pri ručnej brzde.
Celica GT-4 bola aktualizovaná v októbri roku 1987. Rovnako ako na iných Celicách s pohonom predných kolies, aj model ST164 dostal nové mriežky chladiča, zadné svetlá a zliatinové disky kolies. Exportné verzie mali tiež výraznejšie bočné spojlery a predné kruhové hmlové svetlá. Stredový diferenciál bol zmenený z ručne uzamykateľného na samosvorný s viskóznou spojkou. GT-4 bol uvedený na trh v USA ako All-Trac Turbo a v Kanade ako 4WD Turbo.
Pred rokom 1988 nebol model ST165 predávaný v Severnej Amerike s výnimkou vozidiel 77 Special Edition, ktorá pripomínala vyhraný šampionát IMSA GTO. ST165 bolo jediné predávajúce sa auto s prvou verziou motora 3S-GTE. Tento motor produkoval výkon od 182 do 190 koní (v závislosti na trhu a modelovom roku) a krútiaci moment 249 Nm.
ST185 (1990-1993).
GT-Four A bol uvedený na trh USA ako All-Trac Turbo.
Z 5000 postavených GT-Four RC ostalo v Japonsku 1800, 3000 bolo vyvezených do Európy, 150 do Austrálie a zvyšné kusy boli určené pre ostatné trhy.
ST205 (1994-1999).
GT-4 ST205 sa začala vyrábať pre japonský trh vo februári 1994, pre austrálsky, európsky a britský uprostred roka. Táto verzia bola najsilnejšia vyrábaná Celica, ktorej upravený 3S-GTE motor produkoval výkon medzi 239 a 255 koní. ST205 silne ovplyvnila Toyota Team Europe a konečná verzia GT-4 mala kvôli zníženiu hmotnosti hliníkové kapoty a predné blatníky, 4-kanálový ABS, zlepšené CT20B turbodúchadlá a "Super Strut Suspension" pruženie. Bolo postavených 25 000 homologovaných vozidiel pre vstup Toyoty do Majstrovstiev sveta v rely. Rely vozidlá ST205 boli vybavené štandardnými vzperami McPherson. Z 2500 postavených GT-4 WRC ostalo v Japonsku 2100, 300 bolo vyvezených do Európy, 77 do Austrálie a ostatné putovali na iné trhy.
Pre rok 1996, ST205 dostal drobné zmeny, ako 6-lúčové zliatinové disky, projektorové svetlomety, tvarované bočné spojlery a prepracovaný zadný spojler. Zadný vysoký WRC spojler nebol k dispozícii pre faceliftovaný model, ale vrátil sa po druhých menších zmenách v roku 1997.